చంపై సోరెన్

చంపై సోరెన్  (జననం: 1956 నవంబరు 1) ఝార్ఖండ్ రాష్ట్రానికి చెందిన రాజకీయ నాయకుడు.  అతను సెరైకెల్ల శాసనసభ నియోజకవర్గం నుండి నాలుగుసార్లు శాసనసభ్యునిగా ఎన్నికై జార్ఖండ్ ప్రభుత్వంలో మంత్రిగా పనిచేసాడు.

మాజీ ముఖ్యమంత్రి హేమంత్ సోరెన్‌ను మనీ లాండరింగ్ ఆరోపణలపై ఎన్‌ఫోర్స్‌మెంట్ డైరెక్టరేట్ అధికారులు అరెస్టు చేసిన తర్వాత 2024 జనవరి 31న ఝార్ఖండ్ ముఖ్యమంత్రి హేమంత్‌ సోరెన్‌ రాజీనామా చేయడంతో జేఎంఎం సీనియర్‌ నాయకుడిగా ఉన్న చంపై సోరెన్‌‌ను ముఖ్యమంత్రి అభ్యర్థిగా ప్రతిపాదించారు. చంపై సోరెన్ 2024 ఫిబ్రవరి 2న జార్ఖండ్ 7వ  రాష్ట్ర ముఖ్యమంత్రిగా ప్రమాణ స్వీకారం చేశాడు. అతను ఆ పదవిలో తిరిగి హేమంత్ సోరెన్ 2024 జూన్ 28న బెయిలుపై బయటికి వచ్చి తరిగి 2024 జులై 4న జార్ఖండ్ ముఖ్యమంత్రిగా పదవీబాధ్యతలు స్వీకరించేవరకు పని చేసాడు.   

రాజకీయ జీవితం
జార్ఖండ్ ప్రత్యేక రాష్ట్ర ఉద్యమంలో శిబు సోరెన్‌తో కలిసి చంపై చురుగ్గా పాల్గొన్ని ‘జార్ఖండ్ టైగర్’గా పేరు తెచ్చుకున్నాడు. ప్రత్యేక రాష్ట్ర ఆవిర్భావం తరువాత ఆయన సరైకేలా నుండి ఎమ్మెల్యేగా గెలిచి ఆ తరువాత జార్ఖండ్ ముక్తి మోర్చాలో చేరి మంత్రిగా పని చేశాడు.
నిర్వహించిన పదవులు
సంవత్సరంపదవి2005 - 20092వ జార్ఖండ్ అసెంబ్లీకి ఎన్నికయ్యాడు2009 - 20143వ జార్ఖండ్ అసెంబ్లీకి ఎన్నికయ్యాడు

 క్యాబినెట్ మంత్రి - సైన్స్ అండ్ టెక్నాలజీ, లేబర్, హౌసింగ్ ( 2010 సెప్టెంబరు 11 – 2013 జనవరి 18)
 క్యాబినెట్ మంత్రి - ఆహార, పౌర సరఫరాలు, రవాణా ( 2013 జూలై 13 – 2014 డిసెంబరు 28)2014 - 20194వ జార్ఖండ్ అసెంబ్లీకి ఎన్నికయ్యాడు2019 - 20245వ జార్ఖండ్ అసెంబ్లీకి ఎన్నికయ్యాడు

 క్యాబినెట్ మంత్రి - రవాణా, షెడ్యూల్డ్ తెగలు, షెడ్యూల్డ్ కులాలు & వెనుకబడిన తరగతుల సంక్షేమం2024 ఫిబ్రవరి  2 -2024 జులై 4 జార్ఖండ్ ముఖ్యమంత్రి (నియమించబడింది)

మూలాలు

వర్గం:జార్ఖండ్ రాజకీయ నాయకులు
వర్గం:జార్ఖండ్ వ్యక్తులు
వర్గం:జార్ఖండ్ ముఖ్యమంత్రులు